કર્ક : આખું વર્ષ ફળદાયી છે. તેથી વધારેમાં વધારે ફળો જ ખાવા. પપમ ખાવાથી પૈસાની આવકમાં વધારો થશે. સરકારી કર્મચારીઓ માટે આ વર્ષ ખૂબ જ લાભદાયી છે. જેથી ‘જો સોવત હૈ વો ખોવત હૈ.’ એ ઉક્તિ યાદ રાખીને નોકરી દરમ્યાન ઊંઘવું કે ઊંઘતા હોવાની ચેષ્ટા કરવી નહીં. આ જાતકની બહેનોએ પેટ્રોલને બદલે ડીઝલવાળા વાહનોમાં મુસાફરી કરવી હિતાવહ છે. ઘરે આવતા છાપાં કરતાં પાડોશના છાપાં વાંચવાનો આગ્રહ રાખવો. ને ઘરના સિનીયર સીટીઝનોએ ‘શ્રી રામ શરણમ મમઃ’ ના રોજ ૧૧૧૧ જાપ કરવા જેથી નડતાં ગ્રહો અને લડતાં તત્વોથી રાહત મળશે. દર મંગળવારે પૂર્વ દિશામાં પાંચ માણસોને બેસાડીને હનુમાન ચાલીસાનું વાંચન કરવું.